Fenin-Vilars-Saules

**Fenin-Vilars-Saules** isch e ehmolegi bolitischi Gmai im Kanton Nöueburg. S Piet ghört zu dr Gmai Val-de-Ruz.

## Geografi
D Sidligsgruppe Fenin-Vilars-Saules bstoht us dr drei Derfer Fenin (frankoprovenzalisch ; ), Vilars (; ) un Saules ().

S Piet vu dene drüü Ort lyt am öschtleche Rand vom Tal Val de Ruz und zwüschen em Nordfuess vom Chaumont und em Fluss Seyon. Es het 41,5&nbsp;Prozänt landwirtschaftligi Flechi, 49,4&nbsp;Prozänt Wald, 5&nbsp;Prozänt Sidligsflechi un 4,1&nbsp;Prozänt sunschtigi Flechi imfasst.

D Derfer lige a dr uralte Strooss vu Nöieburg uf Le Pâquier und übere Bärgpass *Col des Bugnenets*.

Früener sind d Nochbergmaine vu Fenin-Vilars-Saules gsii: Valangin, Fontaines, Engollon, Savagnier un d Stadt Nöueburg.

## Gschicht
Zum 1. Jänner 2013 het Fenin-Vilars-Saules mit dr Gmaine Boudevilliers, Cernier, Chézard-Saint-Martin, Coffrane, Dombresson, Engollon, Fontainemelon, Fontaines, Les Geneveys-sur-Coffrane, Les Hauts-Geneveys, Montmollin, Le Pâquier, Savagnier un Villiers zue dr neie Gmai Val-de-Ruz fusioniert.

Di alt Gmai Fenin-Vilars-Saules sälber isch anne 1888 entstande dur dr Zämmeschluss vu dr drei Derfer, wo vorhär eigeni chlyni Gmeinde gsi sind.

S Gmeindwappe het mit sine verschidene Bildteil die drü Dörfer symbolisiert. Me beschrybt das bi de Heraldiker eso: D Dafle isch im *Diechsleschnitt* deilt; obe hets uf silbrigem Grund der schwarz Yserooscht, wo an heilig Loränz erinneret: das isch für s Dorf Fenin; uf Root e grüeni Danne uf grüenem Bode: das isch für Vilars; und uf Guld zwöi gchrüzti schwarzi Bieli: für Saules.

D Chile vo Fenin het der heilig Loränz als Chilepatron.

Fenin isch zum erschte Mol gnännt wore 1191 as *de Finilis*, Vilars anne 1191 as *in Vilar*, Saules anne 1269 as *Sales*.

Syt 1648 isch Nöueburg Firschtetum un ab 1707 dur Personalunion mit em Chenigrych Preuße verbunde gsii. Anne 1806 isch s Biet an Frankrych unter em Napoleon I. abdrätte wore. Im Zug vum Wiener Kongress isch s anne 1815 an d Schwyz chuu, doderby sin d Chenig vu Preuße aber bis zum Nöueburgerhandel 1857 au Firschte vu Nöueburg blibe.

## Bevelkerig
Quälle: Bundesamt für Statistik 2005

Quella: Bundesamt för Statistik

Dr Uusländeraadail isch 2010 bi 10,7&nbsp;Prozänt gläge.

## Religion
42,4&nbsp;Prozänt vo dr Yywooner sin evangelisch-reformiert, 33,8&nbsp;Prozänt sin römisch-katholisch (Stand 2000).

## Bolitik
Bi dr Nationalrootswahle 2011 het s des Ergebnis gee: BDP 0,6&nbsp;%, CVP 3,7&nbsp;%, FDP 19,1&nbsp;%, Grüeni 10,0&nbsp;%, PdA 1,5&nbsp;%, SP 21,4&nbsp;%, SVP 27,7&nbsp;%.

## Wirtschaft
Es sind im Wäsentleche no hüt Puuredörfer. S Fenin hets es Atelier, wo me Zyt macht.

## Sproch un Dialäkt
Bi dr Volkszellig 2000 hän vu dr 765 Yywohner 95&nbsp;Prozänt Franzesisch as Hauptsproch aagee, 2&nbsp;Prozänt Dytsch, 1,5&nbsp;Prozänt Italienisch un 1,5&nbsp;Prozänt anderi Sproche.

Dr alt frankoprovenzalisch Patois isch wahrschyns Ändi 19./Aafangs 20. Jh. uusgstorbe. Ergebnis us dr Volkszellige vu 1990 un 2000, wu zum Dail Lyt Patois as Sproch aagchryzlet hän, gälte in dr Sprochwisseschaft as Artefakt un hän ihre Ursprung ender in statistische Fähler oder ass d Lyt unter „Patois“ ihr Regionalfranzesisch verstehn.

## Literatur
* 
* 
* 
* 
* M. Neeser: *La «paroisse» de Fenin-Vilars-Saules.* In: Musée Neuchatelois, 1924.

## Weblink

* Website vo der Gmeind Val-de-Ruz

## Fueßnote